**Metodiskās vadlīnijas par ļaundabīgo audzēju primāro diagnostiku**

Saskaņā ar 2018. gada 28. augustā MK Noteikumu Nr.555 "Veselības aprūpes organizēšanas un finansēšanas kārtība” 3.6. Nodaļas “Rindu veidošanas nosacījumi veselības aprūpes pakalpojumu saņemšanai” 61.3. punktu**pirmā onkologa vai hematologa (turpmāk –speciālista) konsultācija jānodrošina ne vēlāk kā desmit darba dienu laikā no brīža, kad persona vērsusies ārstniecības iestādē**.

Lai šo punktu izpildītu, precizējam nosacījumus, kādi ievērojami, nosūtot pacientu uz pirmreizēju vizīti pie speciālista diagnozes galīgai verifikācijai un tālākās novērošanas un izmeklēšanas stratēģijas un terapijas taktikas lemšanai:

1. Pastāv klīniskas aizdomas par onkoloģisku diagnozi pacientiem ar vizuālas lokalizācijas audzējiem: āda, mīkstie audi, lūpas, mēle, mutes dobums, ārējie dzimumorgāni;
2. Onkoloģiska diagnoze ir tuvu pierādīta, veicot papildus izmeklējumus, kuros nepārprotami ir norāde par vēža iespējamību (ultrasonoskopija, rentgenogrāfija, datortomogrāfija vai cita attēldiagnostiska metode; histoloģiska vai citoloģiska atrade, laboratorisko izmeklējumu rezultāti);
3. Pacientam pastāv aizdomīgas sūdzības vai simptomi vismaz 3 nedēļas pēc kārtas, kas nemainās standarta terapijas laikā un attēldiagnostiskā vai cita atrade norāda uz vēža iespējamību;
4. Pacientam personīgi jau ir bijusi cita onkoloģiska diagnoze anamnēzē. Pirmreizēja konsultācija desmit dienu laikā būtu nepieciešama, ja pacients vairs nav dinamiskās novērošanas uzskaitē, bet pastāv 1. vai 2. vai 3.punkta nosacījumi;

1. Pacientam ir pozitīva ģimenes anamnēze (krūts vai zarnu audzēji vismaz divu pirmās un otrās pakāpes radinieku vidū), bet pacients neatbilst 1., 2. vai 3. punkta nosacījumiem un tādējādi nav iemesla prasīt speciālista pieņemšanu 10 dienu laikā, jo šī nav ne akūta, ne neatliekama situācija.

Ja persona atbilst augstāk minētām indikācijām personas **nosūtījumā veic atzīmi, ka nepieciešama pirmreizēja onkologa konsultācija** un norāda informāciju par atradnēm, kuru dēļ ir indicēta pirmreizēja konsultācija.

**Persona ir jāinformē**, ka, piesakot vizīti pie onkologa, ārstniecības iestādes reģistratūras darbiniekiem jāsniedz informācija, ka nepieciešama pirmreizēja onkologa konsultācija.